Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului ***Responsabil site*** în cadrul proiectului „***ASE Team! Incluziune si echitate pentru studentii ASE*”,** contract **CNFIS-FDI- 2020-0280***,* Domeniul: 1.Creșterea echității sociale, în vederea incluziunii sociale și sporirea accesului la învățământul superior, corelarea ofertei educaționale cu cererea pieței muncii (inclusiv cele privitoare la consilierea și orientarea în carieră)”

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Responsabil site | 7 luni (nu mai târziu de 18 decembrie 2020) | 10 ore |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** superioare
2. **domeniul studiilor:** Economic, Cibernetică/informatică
3. **vechime**: 3 ani
4. alte condiții specifice

Experiență de minim 3 ani în gestionarea instrumentelor electronice de comunicare (site, rețele de comunicare)

Experiență de minim 3 ani în gestionarea relațiilor cu studenții

**3. Atribuții post:**

1. Contribuie la realizarea de materiale informative (pliante, afise, ghiduri ale studentilor, a unui tutorial cu privire la felul in care se completeaza dosarul de admitere la ASE - documentele din dosar si preinscrierea electronica la programele de studii, anunțuri);
2. Updatarea periodică și ori de câte ori este nevoie a site-ului [www.consiliere.ase.ro](http://www.consiliere.ase.ro), cu informații noi de interes în domeniul proiectului;
3. Participă la activitățile campaniei de promovare a ofertei educaționale a ASE la licee;
4. Participă la work-shop-urile organizate în cadrul proiectului;
5. Participă la realizarea studiului anual privind inserția absolvenților ASE pe piața muncii;
6. Participă la întâlnirile cu reprezentanții angajatorilor, organizate în cadrul proiectului;
7. Participă la şedinţele echipei de management şi implementare a proiectului;
8. Realizează un raport propriu de activitate și fișa de pontaj lunar, aferentă activității desfășurate în cadrul proiectului pe care le predă directorului de proiect în cel mult 3 zile de la încheierea calendaristică a lunii;
9. Alte sarcini, stabilite de catre directorul proiectului și de conducerea Academiei de Studii Economice din București, necesare pentru implementarea corespunzătoare a proiectului.

Sarcinile de serviciu nu sunt limitative, se vor completa ori de cate ori este nevoie, pentru bunul mers al activității în cadrul proiectului.

**B.Concursul va consta în:**

1. **Evaluarea dosarelor de selecție;**
2. **Interviu**.

Probele sunt eliminatorii, punctajul minim obţinut la fiecare probă fiind de 50 de puncte.

**C.Tematicași bibliografia**

1. **Tematica:**
2. Organizarea si funcţionarea centrelor de consiliere şi orientare în carieră în sistemul de învăţamânt superior din Romania;
3. Orientarea școlară a elevilor în vederea alegerii traseului studiilor superiare;
4. Serviciile de consiliere și orientare a carierei adresate studenților;
5. Oferta educațională a Academiei de Studii Economice din București;
6. Activităţile centrului de consiliere şi orientare în carieră;
7. Inserția absolvenților pe piața forței de muncă.
8. **Bibliografia:**
9. \*\*\*, COR – Clasificarea ocupaţiilor din România
10. \*\*\*, Legea Educaţiei Naţionale, nr. 1/2011, completată şi modificată;
11. *\*\*\*, Metodologia privind organizarea și funcționarea Centrului de Consiliere și Orientare în Carieră din Academia de Studii Economice din București*, aprobată în ședinta Senatului ASE din 27 mai 2015, disponibilă la: <http://consiliere.ase.ro/metodologie>
12. \*\*\*, Ordinului nr. 3070/2015 pentru modificarea Metodologiei-cadru privind organizarea şi funcţionarea centrelor de consiliere şi orientare în carieră în sistemul de învăţământ superior din România, aprobată prin Ordinul ministrului educaţiei naţionale şi al ministrului delegat pentru învăţământ superior, cercetare ştiinţifică şi dezvoltare tehnologică nr. 650/2014;
13. \*\*\*, OrdinuluiNr. 650/2014 pentru aprobarea Metodologiei-cadru privind organizarea şi funcţionarea centrelor de consiliere şi orientare în carieră în sistemul de învaţământ superior din România;
14. \*\*\*, [www.ase.ro](http://www.ase.ro), [www.admitere.ase.ro](http://www.admitere.ase.ro) (oferta educațională a Academiei de Studii Economice din București, planurile de învățământ ale programelor de studii oferite de ASE, metodologiile de admitere la programele educaționale ale ASE etc.);
15. Richiţeanu-Năstase, Ramona, (2019), Consiliere *şi orientare pentru carieră și viață: fundamente teoretice și metodologice*, Bucureşti, Editura ASE
16. Staiculescu, C; Lacatus M., 2016, *Practici in consilierea in cariera a studentilor - studiu de caz*, in volumul Conferintei internationale Educatia din perspectiva valorilor, editia a VIII-a, organizate de Universitatea "1 Decembrie 1918" din Alba Iulia şi Universitatea de Stat din Moldova, Chisinau, 13-15 octombrie 2016, Editura EIKON Bucuresti acreditata CNCS, ISBN 978-973-757-730-6, Tom X Summa Pedagogica 2016 ISBN 978-606-711-552-9, p. 139-143/318 și la http://uab.ro/sesiuni\_2016/educatia\_din\_perspectiva\_valorilor/
17. Stăiculescu C., (coord.), (2018), *Inserția absolvenților Academiei de Studii Economice din București și piața forței de muncă*”, Editura ASE
18. Szilagyi, Ana-Maria Andreea, (2007), *Manualul consultantului în carieră*, Editura Institutul European, Iași
19. Tomșa, G. (2011) *Abordări generale ale consilierii și consultanței școlare*, Editura Terra, Focșani

**D.**Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 28.04.2020, ora 16:00, la Registratura ASE și/sau scanat pe adresa cercetare@ase.ro.

(Pe perioada stării de urgență declarată prin Decretul Președintelui României nr. 195/16 martie 2020, dosarul de concurs poate fi trimis scanat pe adresa [cercetare@ase.ro](mailto:cercetare@ase.ro) cel târziu până la data și ora sus-menționate, cu obligativitatea prezentării dosarului în original cel târziu până la momentul susținerii interviului).

Persoana de contact: Conf. univ. dr. Stăiculescu Camelia - telefon: 0766.364.814, e-mail: camelia.staiculescu@dppd.ase.ro

**F.**Calendarul concursului:

|  |  |  |
| --- | --- | --- |
| **Nr. crt.** | **Activități** | **Perioada** |
|  | Publicarea anunțului | 22.04.2020 |
|  | Depunerea dosarelor de concurs ale candidaților la Registratura ASE și/sau scanat pe adresa cercetare@ase.ro | 22.04 – 28.04, ora 16.00 |
|  | Selecția dosarelor de către membrii comisiei de concurs | 29.04.2020 |
|  | Afișarea rezultatelor selecției dosarelor | 29.04.2020 |
|  | Depunerea contestațiilor privind rezultatele selecției dosarelor | 30.04.2020 |
|  | Afișarea rezultatului soluționării contestațiilor | 4.05.2020 |
|  | Susținerea interviului | 5.05.2020 |
|  | Comunicarea rezultatelor după susținerea interviului | 5.05.2020 |
|  | Depunerea contestațiilor privind rezultatul interviului | 6.05.2020 |
|  | Afișarea rezultatului soluționării contestațiilor | 7.05.2020 |
|  | Afișarea rezultatului final al concursului | 8.05.2020 |
|  | Numire pe funcție | Conform normativelor in vigoare |

Data: 22.04.2020

Responsabil de proiect:

Conf. univ. dr. Camelia Stăiculescu